
מדינת ישראל
משרד החינוך 
המשנה למנכ"ל

אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, ‏‏20 מרץ 2019

יג' אדר ב' תשע"ט

מכרז מס' 7/2.2019 : אספקת שירותי מסעדה ושירותי מזנון לעובדי משרד החינוך 
בתל-אביב

הבהרה 1

סיכום תשובות לשאלות שהגיעו עד לתאריך 5.3.2019
1. כללי

1. הובהרו לכל המשתתפים במפגש קבלנים דרישות הסף וחשיבות העמידה בהן.

2. נוסח ערבות הבנקאית/ערבות חברת הביטוח חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
5. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. ההשתתפות במפגש קבלנים הינה חובה, לפיכך לא יוכלו להגיש הצעות גם גופים אשר נציגיהם לא השתתפו במפגש.
9. אם המציע יתקל בשאלה בעלת חשיבות, במהלך הכנת הצעתו מועד המפגש או המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
10. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL
11. הפעילות במכרז הקודם למכרז זה בוצעה ע"י מזנון מזל ועליזה.

12. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש וכפי שהועלו במהלך מפגש הספקים:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	כתב המכרז

	1. 
	4.9
	
	אספקת מוצרים יבשים לרחוב קפלן 42 בתל אביב, האם יש צורך ברכב?
	כן

	2. 
	
	
	האם ניתן לקבל את מחזור האספקה היבשה במקום לכלל המקומות?
	במכרז זה בוצעו שינויים הן במחירים והן בכמויות ולכן הכמויות שהיו בעבר אינן משקפות לגבי מכרז זה. 

	3. 
	
	
	הצעת מחיר - מחירי הארוחות והכיבודים כיום, הרבה יותר גבוהים ממחירי המקסימום המופיעים כיום במכרז. מדוע בוצעה הורדה חדה כל כך?
	ההבדל בין המחירים בין המכרז הקודם למכרז הקיים נובע מבדיקה שבוצעה ע"י המשרד לגבי המחירים הקיימים לפריטים הנדרשים במכרז.

	4. 
	
	
	האם קיים מטבח חלבי שיכול להוציא את תפריט ארוחת הבוקר שביקשתם? והאם יש כשרות חלבי
	לא קיים במזנונים מטבח חלבי. בבוקר מוציאים ארוחה חלבית לפי המפורט במכרז ובכלים חלביים בלבד

	5. 
	4.23.1
	19
	בסעיף זה כלולה התחייבות של הספק לשלם 3000 ₪ כולל מע"מ "לכל מזנון הכלול במתחם". מבוקש לכתוב מראש בכמה מזנונים מדובר. האם התשלום הינו עבור כל מטבח או על כול המטבחים יחד?
	מדובר בבניין מוסקוביץ 

	6. 
	4.23.2 סעיף קטן א
	19
	בסעיף זה נקבע כי הוצאות שיידרשו במסגרת הוצאת רישיון העסק ומהותן דרישות המחייבות את המשרד בתכנון וביצוע, יחולו על המשרד. מבוקש לפרט, עד כמה שניתן, אילו הוצאות יחולו על הקבלן ואילו על המשרד. כמו כן מבוקש להוסיף כי המשרד יפעל במהירות הראויה לביצוע כל דרישה שבמהותה חלה עליו. 
	המשרד מתחייב לבצע כל התאמה לצורך קבלת רישיון עסק מהרשות המקומית

	7. 
	4.23.2
	
	האם קיים רישיון עסק במקום? בסיור נראה כי כל האוכל מבושל במקום
	קיים רישיון עסק לבישול במקום.

	8. 
	
	
	האם אפשרי להגדיר באשראי תשלום מינימום?
	לא

	9. 
	
	
	האם ניתן לקבל את הכמות החודשית של שוברי הסיבסוד בכל תחנה?
	במכרז זה בוצעו שינויים הן במחירים והן בכמויות ולכן הכמויות שהיו בעבר אינן משקפות לגבי מכרז זה. 

	10. 
	5.17.2
	
	האם מנהל השירות והטבח הראשי הם חלק מסעיף 5.17.3 דהיינו סה"כ 10 עובדים הפרוייקט? מלבד העגלה
	כח האדם הנדרש הינו כאמור בסעיפים 5.17.2 ו- 5.17.3 

	11. 
	
	
	מהי כמות העובדים המועסקת כיום על ידי הקבלן
	כח האדם הנדרש הוא כמפורט בסעיף 5.17 במכרז

	12. 
	סעיף 11
	37
	בסעיף 11 למכרז נכתב, בין היתר, כי כל הנספחים, האישורים והתעודות יוצגו אך ורק בשפה העברית. קיימות תעודות שהן, במקור, באנגלית (לדוגמא - אישורי ISO/HACCP) . מבוקש להבהיר כי מסמכים שמקורם באנגלית, ניתן יהיה להגישם בשפה זו.

	כן

	13. 
	14.1
	46
	בסעיף זה נקבע כי תקופת ההתקשרות הבסיסית תהיה שנה, אך למשרד יש אפשרות לקצרה. כידוע, כניסה לעבודה מסוג זה מחייבת השקעות לא מבוטלות. ניתן להבין קיצור של התקופה במקרה של הפרה יסודית של ההסכם, אך מבוקש לבטל את אפשרות קיצור התקופה במקרים שבהם לא תבוצע הפרה כזו.
	סעיף זה יישאר ללא שינוי



	14. 
	19
	49
	כותרת סעיף 19 למכרז היא "הפרות יסודיות". למרות זאת, בסעיף עצמו נכתב כי במידה שהשרות ו/או איכות העבודה אינם ברמה הנדרשת, יוכל המשרד לבטל את ההתקשרות. מבוקש להבהיר כי ביטול ההתקשרות יבוצע רק במקרים שבהם בוצעה הפרה יסודית.
	סעיף זה יישאר ללא שינוי



	נספח 3 - חוזה התקשרות

	15. 
	הסכם
	
	מבקשים שיהיה סעיף יציאה מוקדמת לקבלן בהתראה של 60 יום.
	סעיף זה יישאר ללא שינוי



	נספח 6 – טופס הגשת ההצעה

	16. 
	תעודות נדרשות
	95
	במכרז המקביל לאיזור ירושלים, נכלל סעיף 21.1.12, המתייחס לצירוף קורות חיים של מנהל שירות וטבח ראשי. סעיף דומה אינו נכלל במכרז של תל אביב. נבקש לדעת האם מדובר בטעות (נראה שכן - לאור הנדרש בעמוד 95 למכרז).
	במכרז זה נדרש לצרף להצעה קורות חיים ומסמכים המעידים על הכשרתו וניסיונו של מנהל השירות והטבח הראשי הנדרשים במכרז.

	17. 
	טופס "הוראת קיזוז"
	
	בטופס זה נדרש המציע להשלים את מהות ההצמדה ("שיוצמד ל______") ואת תאריך תחילתה. מבוקש להנחות את המציעים באשר לאופן מילוי פרטים אלה.
	המציע נדרש במסגרת מכרז זה להגיש ערבות בנקאית ולא הוראת קיזוז 

	18. 
	היקף הפעילות
	
	מה היקף הפעילות הכספית בכול מטבח בשנת 2017-2018? אבקש לערוך הפרדה ופירוט בין כיבודים לארוחות?
	ראו תשובה לשאלה 9

	19. 
	היקף הכיבודים
	
	מה היקף הכיבודים בכול מטבח בשנת 2017-2018? אבקש לערוך הפרדה ופירוט בין כיבודים לארוחות?
	במכרז זה בוצעו שינויים הן במחירים והן בכמויות ולכן הכמויות שהיו בעבר אינן רלוונטיות למכרז זה.

	20. 
	כמות ארוחות
	
	מהי כמות הארוחות הממוצעת ביום בכל אחד מהמטבחים?
	ראו תשובה לשאלה 9

	21. 
	קבלת ספקים
	
	מתי ניתן לקבל ספקים בכול אחד משלושת המטבחים? כמו כן, האם ישנה מגבלה מיוחדת לגבי ספקים?
	ראו סעיף 4.19 במכרז

	22. 
	רישיון עסק
	
	האם יש רישיונות עסק לכול אחד מהמטבחים? 
	ראו תשובה לשאלה 7


3. נספח מספר 6 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל השירות המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתוני בעלי התפקידים הבאים: הטבח הראשי - יש לפרט עבור כל אחד מבעלי התפקידים המיועדים את ניסיונו ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 10 לבין קורות חיים של כל אחד מבעלי התפקידים.
6. סעיף 11 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 

בכבוד רב,


אורנה מיטמיגר
                           
מנהלת אגף רכש מכרזים והתקשרויות

